„Moderné vzdelávanie pre vedomostnú spoločnosť./Projekt je spolufinancovaný zo zdrojov EÚ“

SPRÁVA ZO ZAHRANIČNEJ PRACOVNEJ CESTY

Meno a priezvisko  (titul) účastníka ZPC	Andrej Minárik	
Názov oddelenia:	Kancelária národného projektu Praktik – Praktické zručnosti cez neformálne vzdelávanie v práci s mládežou	
Pracovná pozícia:	     Expert	

Kód ZPC:	30-2013-75	Číslo nákladového strediska:	820200	
Názov podujatia:	Zahraničná pracovná cesta experta za účelom zberu príkladov dobrej praxe 	
Dátum ZPC:	Začiatok (dátum a čas): 29.5.2013 0:30	
	Koniec (dátum a čas): 1.6.2013 18:50	
Organizácia, miesto a štát ZPC:	Noorteklubi Rouge, Nursi mnt 5 Rõuge 66201 Võrumaa, Estónsko	
Účel ZPC:	Zber príkladov dobrej praxe pre expertnú činnosť – tvorbu metodiky vzdelávania	
Spôsob financovania:	Náklady hradí IUVENTA, podľa rozpočtu zmluvy OPV/26/2013	
Rámcový program ZPC	29.5. – 30.5. Cestovanie na miesto (Viedeň – Tallinn - Rouge)
31.5. návšteva mládežníckeho centra Rouge Noorteklubi v Rouge a celodenné stretnutie s lídrami a účastníkmi projektu
1.6. Návrat a cestovanie na Slovensko
	
Stručný priebeh stretnutia
	Stretnutie začalo ranným príchodom do mesta Rouge, stretnutím s pracovníkmi mládežníckeho centra, nasledovalo zoznámenie a oboznámenie s činnosťou centra.
Nasledovalo stretnutie s lídrom projektu (Karel Saarna), oboznámenie s históriou TV, rozhovor o súčasnej činnosti, komentované ukážky výstupov mládežníckej TV. Súčasťou bola obhliadka štúdia a priestorov, v ktorých prebiehajú stretnutia skupiny a kde sa realizuje LIVE vysielanie.
Poobede stretnutie s reprezentantom cieľovej skupiny projektu (Hektor Glas Vene) a ďalším členom centra (Merilyn Viin), rozhovor o činnosti v TV z pohľadu mladého, práca na reportáži, použitie techniky a softvérového vybavenia.
Večer návrat do Voru.
	
Odporúčané závery 
	Poznatky zo zahraničnej pracovnej cesty budú využité pri práci expertnej skupiny – tvorbe metodického materiálu pre vzdelávanie. 	
Očakávaný prínos	Z projektu RougeTV možno vychádzať aj pri tvorbe vzdelávacích blokov na Zaži to, prípadne Rabaku.
Vytváranie krátkych reportáží z okolitého diania je atraktívny spôsob ako u účastníkov projektu podporiť rozvoj v téme In Média - kritický pohľad na obsah podávaný masmédiami. S akým účelom bola reportáž vytvorená? Prečo reportér kládol tieto konkrétne otázky? Ako prebiehal strih? Vynechalo sa niečo? Boli zábery zámerne zoradené? Všetko sú to otázky, na ktoré účastníci pri tvorbe prirodzene narazia – vhodnou reflexiou na zaradenú aktivitu tak možno podporiť ich kritický pohľad, ale aj zodpovedné správanie pri vytváraní vlastného obsahu. Hoci nie primárne, no možno tiež poukázať na otázku autorských práv (ako používaný softvér, tak prípadný hudobný podmaz videí). 
Prirodzene, pri tvorbe reportáží dochádza k zdokonaľovaniu sa v praktických zručnostiach – ovládanie rôznych druhov kamier, oblasť kompozície obrazu, vyváženia farieb, konverzie videoformátov, strih videa, upload na internet, využívanie nových médií (facebook, YouTube). Pri aktivitách možno využiť striedanie rolí (kameraman, reportér, strihač, producent) podobne ako v RougeTV. Vhodné môže byť pozvanie experta z oblasti médií.
Dobrou motiváciou pre mladých, ako vyplýva zo skúsenosti RougeTV, je návšteva skutočnej redakcie a kontakt so žurnalistami, pohľad do reálnych štúdií a pod – v závislosti od miesta konania Zaži to môže byť zaujímavé takúto návštevu účastníkom sprostredkovať.
Sekundárnym účinkom zaradenia takejto aktivity je záujem účastníkov o svoje najbližšie okolie pri hľadaní vhodnej témy na spracovanie.
Ako veľmi zaujímavá a atraktívna možnosť sa javí príprava LIVE vysielania. Po vytvorení krátkych reportáží účastníkmi  môže byť veľkou odmenou skutočne odvysielať svoje výtvory. Výstupom napr. dvojdňového natáčania a prípravy môže byť LIVE streaming „do sveta“ – prepojený s kampaňou pre kamarátov, rodinu či lokálnu komunitu.
Medzi možné prekážky, na ktoré treba v prípade implementácie myslieť patrí: softvérové vybavenie (zakúpenie licencií, stiahnutie skúšobných verzií či nájdenie freewarových alternatív), internetové pripojenie (potrebná dostatočná rýchlosť uploadu v prípade LIVE streamingu), čas vs. kvalita (napr. v RougeTV je snaha o kvalitné výstupy na úrovni lokálnej TV, druhá strana mince však je, že to vyžaduje pomerne veľa času pri spracovaní a má za následok opadnutie motivácie mladých).
	
Prehľad prinesenej dokumentácie a miesto jej uloženia	Správa zo zahraničnej pracovnej cesty a formulár pre zber príkladov dobrej praxe – KNP Bratislava.	
Spôsob zverejnenia výsledkov ZPC, prenos získaných informácií	Správa zo zahraničnej pracovnej cesty a formulár pre zber príkladov dobrej praxe  dodané do KNP Bratislava.	

Svojim podpisom súhlasím so zverejnením tejto správy na internete.

	Meno a priezvisko (titul)	Dátum	Podpis	
Správu vypracoval:	Andrej Minárik	3.6.2013		
Správu schválil: